Komission asetus (EY) N:o 2945/95, annettu 20 päivänä joulukuuta 1995, jäsenvaltioiden kalansaalistietojen kirjaamista koskevista yksityiskohtaisista säännöistä annetun asetuksen (ETY) N:o 2807/83 muuttamisesta



Virallinen lehti nro L 308 , 21/12/1995 s. 0018 - 0025



KOMISSION ASETUS (EY) N:o 2945/95, annettu 20 päivänä joulukuuta 1995, jäsenvaltioiden kalansaalistietojen kirjaamista koskevista yksityiskohtaisista säännöistä annetun asetuksen (ETY) N:o 2807/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on muutettuna asetuksella (EY) N:o 2870/95 (2), ja erityisesti sen 19 e artiklan 5 kohdan, sekä katsoo, että asetuksen (ETY) N:o 2847/93 19 e artiklan 5 kohdan mukaisesti olisi vahvistettava pyyntiponnistusten kirjaamista aluspäiväkirjaan koskevat yksityiskohtaiset soveltamista koskevat säännöt tiettyjä kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetussa neuvoston asetuksessa (EY) N:o 685/95 (3) tarkoitetun pyyntiponnistusten hallintojärjestelmän toteuttamiseksi, aluspäiväkirjaan on merkittävä, jos alus, jolla on kalastusoikeus, ylittää kalastusalueen toteuttamatta kalastustoimintaa, tämän takia olisi väliaikaisena toimenpiteenä ennen uuden aluspäiväkirjan käyttöön ottamista täydennettävä säännöksiä, jotka koskevat kyseisten tietojen kirjaamista olemassa olevaan aluspäiväkirjaan sellaisia alusten päälliköitä varten, joiden on kirjattava kalastustoiminnassa tehdyt pyyntiponnistukset 1 päivästä tammikuuta 1996, päälliköiden radioteitse toimivaltaisille viranomaisille lähettämät alusten liikkeitä koskevat tiedonannot on lähetettävä sellaisen radioaseman välityksellä, joka on mainittu luettelossa komission hyväksymistä radioasemista, tarkastuksista vastuussa oleville toimivaltaisille viranomaisille teleksillä, telekopiona tai radion välityksellä lähetettävien tiedonantojen helpottamiseksi heistä ja heidän teleksi-, puhelin- ja telekopionumeroistaan olisi laadittava luettelo, ja tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan komission asetus (EY) N:o 2807/83 (4) seuraavasti: 1. Lisätään 1 artiklan jälkeen 1 a artikla seuraavasti: "1 a artikla 1. Yhteisön sellaisten kalastusalusten päälliköiden, joilla on oikeus harjoittaa kalastustoimintaa neuvoston asetuksen (EY) N:o 685/95 (*) 1 artiklassa määritetyillä alueilla, jäljempänä `pyyntiponnistusalueet`, on kirjattava neuvoston asetuksen (ETY) N:o 2847/93 (**) 19 e artiklassa tarkoitetut tiedot aluspäiväkirjaan liitteessä I olevan mallin mukaan. 2. Jos yhteisön kalastusalus ylittää toteuttamatta kalastustoimintaa pyyntiponnistusalueen, jolla kalastukseen sillä on oikeus, sen päällikön on merkittävä aluspäiväkirjaan pyyntiponnistusalueelle saapumisaika ja sieltä poistumisaika. 3. Merkintä on tehtävä liitteessä IV a esitettyjen ohjeiden mukaisesti. (*) EYVL N:o L 71, 31.3.1995, s. 5 (**) EYVL N:o L 261, 20.10.1993, s. 1" 2. Lisätään 3 artiklan jälkeen 3 a artikla seuraavasti: "3 a artikla Kalastusaluksen päällikön, jonka on ilmoitettava asetuksen (ETY) N:o 2847/93 19 b artiklassa tarkoitetut tiedot ja joka edellä mainitun asetuksen 19 c artiklan mukaisesti lähettää pyyntiponnistusta koskevan ilmoituksen radioteitse, on lähetettävä ilmoitus jonkin liitteessä VIII a olevan radioaseman välityksellä. Edellä 19 c artiklan 1 kohdan toisessa luetelmakohdassa tarkoitettujen toimivaltaisten viranomaisten nimet, osoitteet ja teleksi-, puhelin- ja telekopionumerot ovat liitteessä VIII b." 3. Lisätään tämän asetuksen liite I liitteeksi IV a. 4. Lisätään tämän asetuksen liite II liitteeksi VI a. 5. Lisätään tämän asetuksen liite III liitteeksi VIII a. 6. Lisätään tämän asetuksen liite IV liitteeksi VIII b. 2 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1995. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 301, 14.12.1995, s. 1 (3) EYVL N:o L 71, 31.3.1995, s. 5 (4) EYVL N:o L 276, 10.10.1983, s. 1 LIITE I "LIITE IV a LISÄOHJEET ALUSTEN PÄÄLLIKÖILLE, JOIDEN ON KIRJATTAVA PYYNTIPONNISTUKSET LIITTEESSÄ I OLEVAN MALLIN MUKAISEEN ALUSPÄIVÄKIRJAAN 1. ALKUHUOMAUTUS Näissä ohjeissa annetaan liitteen IV ohjeita täydentäviä ohjeita ja ne on tarkoitettu kaikille sellaisten alusten päälliköille, joiden on yhteisön sääntelyn mukaan kirjattava pyyntiponnistukset. 2. ALUSPÄIVÄKIRJAA KOSKEVAT OHJEET 2.1 Yleinen sääntö a) Kaikki tässä liitteessä edellytetyt tiedot on kirjattava aluspäiväkirjaan. b) Kellonajat kirjataan UTC-ajassa. c) Pyyntiponnistusalue merkitään käyttäen liitteessä VI a esitettyjä koodeja. d) Saalislajit merkitään käyttäen liitteessä VI a esitettyjä koodeja. 2.2 Pyyntiponnistusta koskevat tiedot a) Ponnistusaluetta ylitettäessä Kun alus, jolla on oikeus harjoittaa kalastustoimintaa, saapuu alueelle kalastamatta kyseisellä alueella, on täytettävä ylimääräinen rivi. Tälle riville on täytettävä seuraavat tiedot: `päivämäärä; pyyntiponnistusalue, jokaisen alueelle saapumisen / sieltä poistumisen päivämäärä ja aika; sana `Ylitys`.` b) Pyyntiponnistusalueelle saavuttaessa Aluksen saapuessa ponnistusalueelle, jolla sen voidaan olettaa harjoittavan kalastustoimintaa, on täytettävä ylimääräinen rivi. Tälle riville on täytettävä seuraavat tiedot: `päivämäärä; merkintä `saapunut`; pyyntiponnistusalue, saapumisaika ja saalislajit.` c) Pyyntiponnistusalueelta poistuttaessa - Aluksen poistuessa pyyntiponnistusalueelta, jolla se on harjoittanut kalastustoimintaa, ja saapuessa toiselle pyyntiponnistusalueelle, jolla sen voidaan olettaa harjoittavan kalastustoimintaa, on täytettävä ylimääräinen rivi. Tälle riville on täytettävä seuraavat tiedot: `päivämäärä; merkintä `poistunut`; uusi pyyntiponnistusalue, saapumisaika/poistumisaika ja saalislajit.` - Aluksen poistuessa pyyntiponnistusalueelta, jolla se on harjoittanut kalastustoimintaa, eikä harjoita enempää kalastustoimintaa, on täytettävä ylimääräinen rivi. Tälle riville on täytettävä seuraavat tiedot: `päivämäärä; merkintä `poistunut`; poistumisaika ja saalislajit.` d) Alueiden rajat ylittävä kalastus (1) Aluksen harjoittaessa kalastustoimintaa sellaisella alueella, joka ylittää alueiden rajat, on täytettävä yksi ylimääräinen rivi. Tälle riville on täytettävä seuraavat tiedot: `päivämäärä; merkintä `alueiden rajat ylittävä`; ensimmäinen pyyntiponnistusalue ja sieltä poistumisaika ja viimeinen pyyntiponnistusalue ja sieltä poistumisaika ja saalislajit.` (1) Alusten, jotka ovat pyyntiponnistusalueella, joka on enintään viiden meripeninkulman päässä kahden pyyntiponnistusalueen rajalta, on kirjattava ensimmäinen alueelle saapuminen ja viimeinen sieltä poistuminen 24 tunnin jaksolta. 2.3 Aluksen liikkeiden ilmoittamista koskevat ohjeet Jos aluksen on harjoittaessaan pohjakalastustoimintaa ilmoitettava liikkeistään toimivaltaisille viranomaisille, kohdan 2.2 b, c ja d alakohdassa tarkoitettuja tietoja täydennetään seuraavasti: - ilmoituksen antamispäivämäärä ja -aika; - aluksen maantieteellinen sijainti; - ilmoituksen tekemiseen käytetty väline ja tarvittaessa käytetty radioasema, ja - ilmoituksen vastaanottaja(t). 2.4 Seisovien tai kiinteiden pyydysten pyyntiponnistuksia koskevat ohjeet Aluksen käyttäessä seisovia tai kiinteitä pyydyksiä kalastustoiminnassa päällikön on täytettävä ylimääräinen rivi, joka vastaa kyseistä merellä vietettyä päivää. Tälle riville on merkittävä seuraavat tiedot: `pyydyksen käyttökerran/käyttökertojen päivämäärä ja aika sekä kalastustoimen päättymisen päivämäärä ja aika`." LIITE II "LIITE VI a KALASTUSTA KOSKEVAT TIEDOT (1) >TAULUKON PAIKKA> A: V b (lukuun ottamatta Färsaarten ja Islannin vesialueita) VI B: VI (Irish Box) (1) C: VII a D: VII f (Irish Box) E: Muut VII (Irish Box) F: VII (Paitsi Irish Box) G: VIII a, VIII b, VIII d H: IX, X, CECAF 34.1.1, 34.1.2, 34.2.0 (lukuun ottamatta muita vesialueita) J: VIII c, VIII e, IX (Espanjan vesialueet) (2) K: CECAF 34.1.1 (Espanjan vesialueet) L: CECAF 34.1.2 (Espanjan vesialueet) M: CECAF 34.2.0 (Espanjan vesialueet) N: IX (Portugalin vesialueet) P: X (Portugalin vesialueet) Q: CECAF 34.1.1 (Portugalin vesialueet) R: CECAF 34.1.2 (Portugalin vesialueet) S: CECAF 34.2.0 (Portugalin vesialueet) (1) Kalastus määritetään täsmentämällä kalakannat tai kalakantaryhmät, vyöhyke tai vyöhykkeet sekä pyydys tai pyydykset sellaisina kuin ne on tarkennettu asetuksissa (EY) N:o 685/95 ja (ETY) N:o 2027/93." (1) Irish Box on etelään linjalta 56° 30' pohjoista leveyttä, itään 12° läntistä pituutta ja pohjoiseen 50° 30' pohjoista leveyttä välinen alue. Pyyntiponnistukseen lasketaan niin hinattavilla kuin kiinteillä pyydyksillä harjoitettu kalastustoiminta. (2) Yhdistyneen kuningaskunnan pyyntiponnistusmerkinnät jaetaan edelleen alueiksi IX, VIII c, VIII e (Espanjan vesialueet) sekä IX, VIII c, VIII e (muut kuin Espanjan vesialueet). LIITE III "LIITE VIII a KOMISSION HYVÄKSYMÄT RADIOASEMAT >TAULUKON PAIKKA> LIITE IV "LIITE VIII b JÄSENVALTION SUVERENITEETTIIN JA/TAI LAINKÄYTTÖVALTAAN KUULUVIEN VESIEN VALVONNASTA VASTAAVIEN TOIMIVALTAISTEN VIRANOMAISTEN NIMET, OSOITTEET JA TELEKSINUMEROT >TAULUKON PAIKKA>